అహసాన్ రజా

అహసాన్ రజా (జననం 1974 మే 29) పాకిస్తాన్ క్రికెట్ అంపైరు, మాజీ క్రికెటరు .  2020 నవంబరులో, పాకిస్తాన్, జింబాబ్వేల మధ్య జరిగిన రెండవ ట్వంటీ 20 ఇంటర్నేషనల్ (T20I)లో, అతను తన 50వ T20I మ్యాచ్‌లో ఆన్-ఫీల్డ్ అంపైర్‌గా నిలిచాడు. T20I క్రికెట్‌లో ఈ మైలురాయిని చేరుకున్న మొదటి అంపైరతను.

ఆటగాడిగా 
అహసాన్ రజా ఫైసలాబాద్, హబీబ్ బ్యాంక్ లిమిటెడ్, లాహోర్, సర్గోధాతో సహా అనేక పాకిస్తానీ జట్ల తరపున ఆడాడు.

అంపైరింగ్ కెరీర్ 
అహసాన్ రజా అంతర్జాతీయ క్రికెట్ కౌన్సిల్ ఇంటర్నేషనల్ ప్యానెల్ ఆఫ్ అంపైర్లు, రిఫరీలలో నామినేట్ చేయబడిన మూడవ పాకిస్తాన్ అంపైరు .  అహసాన్ రజా, 2006లో ఫస్ట్-క్లాస్ అంపైర్‌గా రంగప్రవేశం చేశాడు. ఫిబ్రవరి 2009 చివరి నాటికి 35 మ్యాచ్‌లకు అంపైరింగ్ చేశాడు. అతను, 2012లో జమీర్ హైదర్, షోజాబ్ రజాతో కలిసి పాకిస్తాన్ క్రికెట్ బోర్డ్ (PCB) నుండి కాంట్రాక్ట్ పొందాడు.

2018 జనవరిలో, అతను 2018 అండర్-19 క్రికెట్ ప్రపంచ కప్ కోసం పదిహేడు మంది ఆన్-ఫీల్డ్ అంపైర్‌లలో ఒకరిగా ఎంపికయ్యాడు.  2018 అక్టోబరులో 2018 ఐసిసి మహిళల వరల్డ్ ట్వంటీ20 కోసం పన్నెండు మంది ఆన్-ఫీల్డ్ అంపైర్‌లలో ఒకరిగా ఎంపికయ్యాడు.  2019 అక్టోబరులో, యునైటెడ్ అరబ్ ఎమిరేట్స్‌లో జరిగిన 2019 ఐసిసి T20 వరల్డ్ కప్ క్వాలిఫైయర్ టోర్నమెంట్‌లో మ్యాచ్‌లను నిర్వహించే పన్నెండు మంది అంపైర్‌లలో ఒకరిగా అతను నియమితుడయ్యాడు. 

2020 ఫిబ్రవరిలో, ఆస్ట్రేలియాలో జరిగే 2020 ఐసిసి మహిళల T20 ప్రపంచ కప్‌లో మ్యాచ్‌లలో అంపైర్‌లలో ఒకరిగా ఐసిసి అతనిని పేర్కొంది.  టోర్నమెంట్ ఫైనల్‌కు ఇద్దరు ఆన్-ఫీల్డ్ అంపైర్‌లలో ఒకరిగా రజా కూడా ఎంపికయ్యాడు.  2020 డిసెంబరులో అతను, 2020 PCB అవార్డుల కోసం అంపైర్ ఆఫ్ ది ఇయర్‌లో ఒకరిగా ఎంపికయ్యాడు. 

2021 జనవరిలో, అతను తన మొదటి టెస్టు మ్యాచ్‌లో, దక్షిణాఫ్రికాతో జరిగిన పాకిస్తాన్ హోమ్ మ్యాచ్‌లకు అంపైరింగ్ చేశాడు. 

2023 మార్చిలో, అలీమ్ దార్ ప్యానెల్ నుండి వైదొలగిన తర్వాత దక్షిణాఫ్రికాకు చెందిన రజా, అడ్రియన్ హోల్డ్‌స్టాక్‌లు ఐసిసి అంపైర్ల ఎలైట్ ప్యానెల్‌కు ఎంపికయ్యాడు.

దాడి 
2009 మార్చి 3న, లాహోర్‌లో శ్రీలంక క్రికెట్ జట్టుపై దాడిలో అహసాన్ రజా గాయపడ్డాడు.  అతనిపై రెండురౌండ్లు కాల్పులు జరిగాయి.

మూలాలు 

పాకిస్తాన్ క్రికెట్ క్రీడాకారులు
జీవిస్తున్న ప్రజలు
1974 జననాలు
క్రికెట్ అంపైర్లు